L 254/2 Jurnalul Oficial al Uniunii Europene 28.8.2014 REGULAMENTE REGULAMENTUL DE PUNERE ÎN APLICARE (UE) NR. 926/2014 AL COMISIEI din 27 august 2014 de stabilire a unor standarde tehnice de punere în aplicare referitoare la formularele, modelele și procedurile standard folosite pentru notificările referitoare la exercitarea dreptului de stabilire și a libertății de a presta servicii, în conformitate cu Directiva 2013/36/UE a Parlamentului European și a Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modi- ficare a Directivei 2002/87/CE și de abrogare a Directivelor 2006/48/CE și 2006/49/CE (, în special articolul 35 alineatul (6), articolul 36 alineatul (6) şi articolul 39 alineatul (5), întrucât: (1) Pentru a avea formulare, modele și proceduri standard pentru notificările necesare în vederea exercitării dreptului de stabilire şi a libertății de a presta servicii, este necesară definirea anumitor termeni tehnici pentru a face o distincţie clară între notificările privind sucursala, notificările pentru servicii, notificările legate de modificarea informațiilor privind sucursala și cele legate de o încetare prevăzută a activității unei sucursale. (2) Instituirea unor proceduri standard referitoare la limba de redactare și la mijloacele de comunicare a notificărilor paşaportului de către instituțiile de credit către autorităţile competente din statul membru de origine și din statul membru gazdă facilitează exercitarea dreptului de stabilire şi a libertății de a presta servicii şi eficiența cu care autoritățile competente din statul membru de origine și din statul membru gazdă îşi îndeplinesc sarcinile şi responsabilitățile respective. (3) Standardele tehnice ar trebui să impună autorităților competente din statele membre de origine obligația de a evalua caracterul corect și complet al notificărilor paşaportului transmise, astfel încât să se clarifice responsabilită- țile care revin autorităților competente din statele membre de origine şi din statele membre gazdă şi să se asigure calitatea notificărilor pașaportului transmise de către instituțiile de credit. (4) Autorităţile competente din statele membre de origine ar trebui să indice instituțiilor de credit elementele specifice pe baza cărora notificările paşaportului au fost evaluate ca fiind incomplete sau incorecte, astfel încât să se facili- teze procesul de identificare, comunicare și transmitere a elementelor lipsă sau incorecte. (5)  Pentru a asigura transparența și evaluarea în timp util a notificărilor pașaportului transmise, este necesar să se stabilească fără ambiguitate începutul perioadei de trei luni menționate la articolul 35 alineatul (3) din Directiva 2013/36/UE, astfel încât autoritățile competente din statele membre de origine să ia o decizie privind caracterul adecvat al structurii administrative și situaţia financiară a instituției de credit și să comunice notificarea paşapor- tului autorității competente din statele membre gazdă. Este, de asemenea, necesar să se stabilească fără ambigui- tate începutul perioadelor menționate la articolul 36 alineatul (3) și la articolul 39 alineatul (2) din Directiva 2013/36/UE pe care le au la dispoziție autoritățile competente din statele membre de origine și din statele membre gazdă pentru a lua o decizie şi pentru a-şi comunica una alteia sau către instituțiile de credit informațiile relevante. (6)  Este necesar ca autoritățile competente din statele membre gazdă să confirme primirea notificărilor paşaportului privind sucursala care le-au fost transmise, astfel încât să existe informații clare privind data primirii notificărilor respective, perioada de timp pe care o au la dispoziție autoritățile competente din statele membre gazdă pentru a se pregătit pentru supravegherea instituțiilor de credit şi pentru a le indica respectivelor instituții eventualele condiții pe care, din motive de interes general, acestea ar putea să fie nevoite să le respecte în desfăşurarea activi- tăților lor şi data exactă la care instituțiile de credit vor fi în măsură să își stabilească sucursale și să își înceapă activitatea pe teritoriul statului membru gazdă. () J0L176,27.6.2013,p. 338.